CELEX: E2015J0025
Language: et
Date: 2016-07-29 00:00:00
Title: Kohtu otsus, 29. juuli 2016, kohtuasjas E-25/15 — EFTA järelevalveamet vs. Island (Kohustuste täitmata jätmine EFTA riigi poolt – Riigiabi – Järelevalve- ja kohtulepingu protokolli nr 3 II osa artikli 14 lõige 3 – Ebaseadusliku abi tagasi nõudmata jätmine)

6.4.2017   
            
            
               ET
            
            
               Euroopa Liidu Teataja
            
            
               C 108/12
            
         KOHTU OTSUS,
   29. juuli 2016,
   kohtuasjas E-25/15
   EFTA järelevalveamet vs. Island
   (Kohustuste täitmata jätmine EFTA riigi poolt – Riigiabi – Järelevalve- ja kohtulepingu protokolli nr 3 II osa artikli 14 lõige 3 – Ebaseadusliku abi tagasi nõudmata jätmine)
   (2017/C 108/10)
   Kohtuasjas E-25/15, EFTA järelevalveamet vs. Island, esitatud AVALDUS, et kohus tuvastaks, et jättes ettenähtud aja jooksul vastu võtmata kõik vajalikud meetmed nõudmaks abisaajailt tagasi riigiabi, mis on kuulutatud EFTA järelevalveameti 8. oktoobri 2014. aasta otsuse nr 404/14/COL (investeerimissoodustuste kava kohta Islandil) artiklitega 2, 3, 4 ja 5 kokkusobimatuks Euroopa Majanduspiirkonna lepingu toimimisega, jättes ettenähtud aja jooksul tühistamata kõik nimetatud otsuse artikli 7 kolmandas lauses osutatud tasumata maksed ning jättes EFTA järelevalveametile ettenähtud aja jooksul esitamata kogu nimetatud otsuse artiklis 8 loetletud teabe, ei ole Island täitnud oma kohustusi, mis tulenevad EFTA riikide vahel järelevalveameti ja kohtu asutamise kohta sõlmitud lepingu protokolli nr 3 II osa artikli 14 lõikest 3 ning EFTA järelevalveameti otsuse nr 404/14/COL artiklitest 6, 7 ja 8. Kohus koosseisus esimees Carl Baudenbacher, kohtunik Per Christiansen ja ettekandev kohtunik Páll Hreinsson tegi 29. juulil 2016 järgmise resolutiivosaga otsuse.
   Kohus:
   
               1.
            
            
               on tuvastanud, et olles jätnud ettenähtud tähtajaks vastu võtmata kõik vajalikud meetmed nõudmaks abisaajailt tagasi riigiabi, mis on kuulutatud EFTA järelevalveameti 8. oktoobri 2014. aasta otsuse nr 404/14/COL (investeerimissoodustuste kava kohta Islandil) artiklitega 3, 4 ja 5 kokkusobimatuks Euroopa Majanduspiirkonna lepingu toimimisega, olles jätnud tühistamata kõik nimetatud otsuse artikli 7 kolmandas lauses osutatud tasumata maksed ning olles jätnud EFTA järelevalveametile esitamata kogu nimetatud otsuse artiklis 8 loetletud teabe, ei ole Island täitnud EFTA riikide vahel järelevalveameti ja kohtu asutamise kohta sõlmitud lepingu protokolli nr 3 II osa artikli 14 lõikest 3 ja nimetatud otsuse artiklitest 6, 7 ja 8 tulenevaid kohustusi;
            
         
               2.
            
            
               kohustab Islandi kandma menetluskulud.